Mediatiedote
24.8.2015

**Invalidiliitto Nyt – uusi uutissivusto on avautunut**

Invalidiliiton uusi uutissivusto Invalidiliitto Nyt kertoo, mitä ajankohtaista yhteiskunnassamme tapahtuu erityisesti fyysisesti vammaisen ihmisen näkökulmasta. Esteettömyys, koulutus, työelämä, kuntoutus, vapaa-aika – siinä muutamia uutissivuston pysyviä teemoja. Jos haluat lukea uutisia lainsäädännöstä, saada vinkkejä uusista apuvälineistä tai tutustua mielenkiintoisiin ja yllättäviinkin tarinoihin ihmiselämästä, silloin Invalidiliitto Nyt on sinua varten.

Sivuston kautta saa myös tietoa Invalidiliiton monipuolisesti toiminnasta, erilaisista tapahtumista ja kursseista. Myöhemmin syksyllä sivustolle avataan Invalidiliiton jäsenyhdistysten sähköinen toimintakalenteri. Harvinaiset sairausryhmät on myös huomioitu sivustolla.

Uutistarjonnan lisäksi Invalidiliitto Nyt -sivustolla julkaistaan eri kirjoittajien blogikirjoituksia.

Palvelua ylläpitää Invalidiliitto ry. Uutisvinkkejä ja toiveita sivuston suhteen voi lähettää osoitteella viestinta@invalidiliitto.fi

Lisätietoja:

Viestintäjohtaja Sinikka Rantala, p. 040 715 2235, sinikka.rantala@invalidiliitto.fi

Tiedottaja Kirsi Maunula, p. 040 546 8402, kirsi.maunula@invalidiliitto.fi